Komuniké

         Vláda Slovenskej republiky na svojom zasadnutí dňa...................... prerokovala návrh “Dohody medzi vládou Bieloruskej republiky, vládou Maďarskej republiky, vládou Ruskej federácie, vládou Slovenskej republiky, vládou Ukrajiny a vládou Chorvátska o spolupráci na projekte integrácie ropovodov Družba a Adria”, súhlasila s jej uzavretím a splnomocnila na podpis Dohody podpredsedu vlády SR, ministra hospodárstva a ministra pre správu a privatizáciu národného majetku SR Roberta Nemcsicsa a ako alternáta veľvyslanca SR v Chorvátskej republike.

      Cieľom predkladaného návrhu Dohody je, v nadväznosti na už podpísaný “Protokol medzi vládou SR a vládou RF o spolupráci v oblasti tranzitu ropy z RF do tretích krajín cez územie SR”, podporiť spoluprácu na projekte integrácie ropovodov Družba a Adria.